Document ID: 32001R1182

Komission asetus (EY) N:o 1182/2001,
annettu 15 päivänä kesäkuuta 2001,
tomaattitiivisteiden ja niistä valmistettujen tuotteiden lisätuen vahvistamisesta markkinointivuodeksi 2000-2001
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 4 artiklan 9 ja 10 kohdan,
sekä katsoo seuraavaa:
(1) Komission asetuksessa (EY) N:o 1519/2000(3) vahvistetaan tomaattijalosteiden vähimmäishinta ja tuki markkinointivuodeksi 2000-2001.
(2) Asetuksen (EY) N:o 2201/96 4 artiklan 10 kohdan mukaan tomaattitiivisteille ja niistä valmistetuille tuotteille vahvistettua tukea alennetaan 5,37 prosentilla, jotta kokonaismenot eivät ylittyisi Ranskan ja Portugalin tomaattitiivistekiintiöiden lisäämisen vuoksi. Tomaattitiivisteiden ja niistä valmistettujen tuotteiden mahdollinen lisätuki maksetaan markkinointivuoden päätyttyä, jos Ranskan ja Portugalin kiintiöiden lisäystä ei ole käytetty kokonaan.
(3) Jäsenvaltiot ovat ilmoittaneet komission asetuksen (EY) N:o 504/97(4), sellaisena kuin se on viimeksi muutettuna asetuksella (EY) N:o 1607/1999(5), 17 artiklan 2 kohdan mukaisesti kiintiöissä ja niiden ulkopuolella jalostettujen tomaattien määrät. Tiivistekiintiöitä ei ole käytetty kokonaan markkinointivuonna 2000-2001. Sen vuoksi komission asetuksella (EY) N:o 1519/2000 vahvistettu tomaattitiivisteiden ja niistä valmistettujen tuotteiden lisätuki on maksettava jalostusyrityksille, jotka ovat jättäneet tukihakemuksen asetuksen (EY) N:o 504/97 11 artiklan 4 kohdan mukaisesti.
(4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (EY) N:o 2201/96 4 artiklan 10 kohdan toisessa alakohdassa tarkoitettu lisätuki tomaattitiivisteille, tomaattimehulle ja tomaattihiutaleille markkinointivuodeksi 2000-2001 vahvistetaan liitteessä.
2. Asetuksen (EY) N:o 504/97 11 artiklan 1 kohdassa tarkoitettu elin maksaa tässä asetuksessa vahvistetun lisätuen jalostajille tämän artiklan mukaisesti jätettyjen tukihakemusten perusteella.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä kesäkuuta 2001.

Labels: 17
19